OAV: Ukraina prezidenti Yevroittifoq sammitiga taklif etilishiga harakat qilmoqda

Ukraina prezidenti Pyotr Poroshenko 28—29-iyun kunlariga rejalashtirilgan Yevroittifoq sammitiga taklif etilishiga harakat qilmoqda. Bu haqda Bryusselda chop etiladigan Politico nashri ma’lum qildi.

Poroshenko 27-iyunda Bryusselda Yevrokomissiya raisi Jan-Klod Yunker va Yevrokengash rahbari Donald Tusk bilan uchrashishi kerak, biroq uning sammitda ishtirok etishi ko‘zda tutilmagan.
Gazeta manbasining bildirishicha, oldingi sammit tashkilotchilari Ukraina prezidentini Yevropa Ittifoqi a’zolari uchrashuviga qo‘ymaslik uchun uning ishtirokidagi barcha muzokaralar yakunlanganidan keyinoq Poroshenko beyji amal qilishini to‘xtatib qo‘yishga majbur bo‘lgan.